februar 2017 – Brintbranchen
ITM Power og Shell har åbnet deres første fælles brinttankstation i London, Storbritannien. Brinttankstationen ligger på Londons travleste tankstation, Cobham, ved den travlt befærdede motorvej M25. Det skriver både ITM og Shell i en pressemeddelelse.
Brinten vil blive produceret på selve tankstationen, ved hjælp af elektrolyse. Etableringen af tankstationen sker som led i projektet HyFIVE, hvilket Partnerskabet for brint og brændselsceller også er del af.
HyFIVE er et europæisk projekt, der har som mål at udrulle 110 brintbiler og seks nye brinttankstationer i tre regioner: i Danmark, i Londonområdet og i en sydlig klynge omkring Sydtyskland, Norditalien og Østrig.
Læs mere om brinttankstationen in London her.
Forfatter adminUdgivet 23. februar 2017 28. februar 2018 Kategorier Uncategorized
Serenergy producerer metanoldrevne brændselsceller til anvendelsen i blandt andet telekomindustrien og transportsektoren. Lige nu skal virksomheden, når de blander vand i metanolen, både betale afgifter på vandet og på metanolen.
Ministeren var interesseret i at høre om virksomhedens erfaringer og var positivt indstillet på at undersøge, om mulige tiltag fra Skatteministeriets side kan mindske de afgiftsmæssige hindringer for en øget brug for metanolløsninger i transportsektoren i fremtiden.
Den Aalborg-baserede virksomhed er netop nu i stor vækst og oplever en øget efterspørgsel efter dens miljøvenlige metanoldrevne brændselsceller, men at afgifterne på metanol bliver ligestillet med andre, konventionelle brændstoffer, har stor betydning for teknologiens anvendelsesmuligheder i Danmark.
Til venstre ses: Skatteminister Karsten Lauritzen og Anders Korsgaard fra Serenergy.
Til højre ses Anders Korsgaard fra Serenergy, Skatteminister Karsten Lauritzen og Mads Friis Jensen fra Serenergy.
Forfatter adminUdgivet 14. februar 2017 15. januar 2018 Kategorier Uncategorized
Et politisk flertal er enig om en ny taxilov. Det er gode nyheder, mener Brintbranchen, da loven åbner op for etablering af taxaflåder af brændselscellebiler ejet af private virksomheder.
Regeringen (Venstre, Liberal Alliance og Det Konservative Folkeparti), Socialdemokratiet, Dansk Folkeparti, Radikale Venstre og Socialistisk Folkeparti indgik torsdag den 9. februar aftale om en ny taxilov. Loven forsimpler en række administrative procedurer omkring taxadrift og liberaliserer taxierhvervet.
For brændselscellebiler er det mest relevante imidlertid muligheden for, at en virksomhed kan eje en flåde af taxaer. Det har indtil nu ikke været muligt for virksomheder, hvilket har været en meget betydelig praktisk hindring for at indsætte en samlet pulje af f.eks. brændselscellebiler i taxadrift.
Det betyder, at det nu også i Danmark bliver muligt at følge det gode parisiske eksempel, hvor ét af Partnerskabets medlemmer, Air Liquide, allerede har en taxaflåde bestående af 65 brinttaxaer i drift.
Brinttaxaer er et vigtigt led i den grønne omstilling, og kan bidrage til at nå de ambitiøse klimamål, hvor Danmark for eksempel vil være uafhængig af fossilt brændstof i 2050.
Brændselscellebiler har ingen emissioner og støjer ikke. Brændselscellebiler har en stor rækkevidde på op til 600 kilometer per tank, og selve optankning af bilen tager kun 3-4 minutter.
Den nye lovgivning forventes vedtaget inden sommerferien i år. Læs mere om den nye taxilov på Transport-, Bygnings- og Boligministeriets hjemmeside.
Forfatter adminUdgivet 9. februar 2017 28. februar 2018 Kategorier Uncategorized